Ελευθέριος (έξαρχος)

Ο Ελευθέριος ήταν βυζαντινός αξιωματούχος, πατρίκιος και Έξαρχος Ραβένας από το 615 έως το 619. Ήταν ευνούχος και αντικατέστησε τον Ιωάννη Α΄.  

Πριν την θητεία του σχεδόν σε ολόκληρη την εξαρχία επικρατούσε αναταραχή. Στη Ραβένα, υπήρχε προφανής δυσαρέσκεια προς τους Βυζαντινούς, στη Νάπολη ο Ιωάννης της Κόνζα είχε επαναστατήσει και δεν αναγνώριζε τον έλεγχο του Έξαρχου. Ο Ελευθέριος μόλις έφτασε στη Ραβέννα έδωσε εντολή να θανατωθούν όλοι όσοι είχαν εμπλακεί στο θάνατο του προηγούμενου έξαρχου, Ιωάννη. Στη συνέχεια, αφού έκανε μια εθιμοτυπική επίσκεψη στον Πάπα Αδεοδάτο, βάδισε προς την Νάπολη, κατέλαβε η πόλη, σκοτώνοντας τον επαναστάτη Ιωάννη και τους υποστηρικτές του. Ωστόσο, αμέσως μετά οι Λομβαρδοί απείλησαν με πόλεμο και ο Ελευθέριος ζήτησε ειρήνη, υποσχόμενος ένα ετήσιο χρηματικό ποσό.

Βρίσκοντας την κατάσταση στην Ιταλία να μην είναι ικανοποιητική και εκμεταλλευόμενοι την ενασχόληση του βυζαντινού αυτοκράτορα Ηράκλειου με τους Σασσανίδες, ο Ελευθέριος το 619, ανακήρυξε τον εαυτό του αυτοκράτορα το 619, με την πρόθεση της δημιουργίας κράτους στα εδάφη του εξαρχάτου. Το επόμενο έτος, ενώ ήταν καθ' οδόν προς τη Ρώμη για να πείσει τον Πάπα Βονιφάτιο να τον στέψει, δολοφονήθηκε από στρατιώτες του στο φρούριο της Λουκεόλι, και το κεφάλι του στάλθηκε στον Ηράκλειο.

Παραπομπές 

Βυζαντινοί Πατρίκιοι
Έξαρχοι Ραβένας
Βυζαντινοί σφετεριστές
Βυζαντινοί του 7ου αιώνα